GiliGold/VAD_KnessetCorpus huggingface dataset:
אורנה ברביבאי:
 תבדוק את נושא וידוא הקליטה שלך, כי אתה קולט משהו הפוך ממה שאומרים לך
עמית הלוי:
בסדר גמור, אני לוקח את ההערה הזאת
אורנה ברביבאי:
קח אותה לשיפור
עמית הלוי:
מכיוון שחברת הכנסת פרידמן ציטטה ואמרה: היועצת המשפטית אמרה שהחוק הזה מושחת - -
אורנה ברביבאי:
טוהר המידות – שם נרדף לשחיתות
יסמין פרידמן:
קודם כול, לא ציטטתי
יסמין פרידמן:
 אמרתי מה שאני מבחינתי - - -
עמית הלוי:
מה שאת הבנת
יסמין פרידמן:
מה זה מה שאני הבנתי?
נאור שירי:
כולם הבינו את זה
יסמין פרידמן:
	כולם הבינו את זה, לא רק אני
נאור שירי:
אני אומר לך, כולם הבינו את זה
שרון ניר:
כולנו עם בעיית הבנה קשה
יסמין פרידמן:
לא רק אני הבנתי את זה
עמית הלוי:
אם כך, קחי לתשומת ליבך את ההערה של חברת הכנסת ברביבאי להשתפר בעניין הקליטה
אורנה ברביבאי:
לא, לה אין בעיית קליטה
עמית הלוי:
לה אין?
אורנה ברביבאי:
היא יודעת מה זה שחיתות
אורנה ברביבאי:
 היא גם יודעת שגם כשאומרים טוהר מידות, זה גם מושחת
נאור שירי:
אתה מבין למה אתה לא שומע טוב? תסתכל
נאור שירי:
 היא יודעת מה זה שחיתות, ומה אתה אומר, אתה שומע? אה, היא גם מושחתת?
אורנה ברביבאי:
אתה רוצה לעשות את כולנו מטומטמים
נאור שירי:
הבנת את הבעיה
יסמין פרידמן:
בואו נעשה תרגיל: מי הבין משגית שמדובר בשחיתות? I rest my case
שגית אפיק:
אני רוצה להתחיל בהתייחסות לעניין של החזר הוצאות משפטיות, כדי שלא יובן לא נכון
שגית אפיק:
 היום, בהתאם לחוק, ישנם סכומים שקבועים בחוק ביחס להחזר הוצאות משפטיות לחברי הכנסת
שגית אפיק:
 ישנה ועדה ציבורית שדנה בשאלות האלה, ובסופו של דבר פוסקת בהתאם לכללים
שגית אפיק:
 אמרתי ואני אומרת שוב, ככל שחושבים שהסכומים של חברת ענבל הם סכומים שלא משקפים את ההוצאות שיש בסופו של דבר לנבחרי הציבור, וזה מגיע לאחוזים שלא מספקים את ההוצאות שאכן נכון יהיה שנבחר הציבור יוציא במצבים של הליכים משפטיים, ניתן לתקן את הדברים האלה במסגרת אותה הצעת חוק
שגית אפיק:
 לא צריך לשם כך לייצר פלטפורמה חדשה שמאפשרת מימון הליך משפטי בדרך רחבה יותר, ובפלטפורמה אחרת, שאין בה אותה מנגנוני פיקוח שקיימים היום ביחס להחזר הוצאות משפטיות
עמית הלוי:
את מעדיפה כיסוי מלא?
שגית אפיק:
אני לא אמרתי כיסוי מלא
שגית אפיק:
 אמרתי שצריך לעשות בחינה מקצועית
עמית הלוי:
אבל מה את מעדיפה?
שגית אפיק:
 אני אומרת, צריך לעשות בחינה מקצועית
שגית אפיק:
 אם חושבים שהסכומים נמוכים, צריך לבחון מהו הסכום הנכון הראוי שחבר כנסת צריך להוציא
שגית אפיק:
 הערת כאן, ואולי בצדק, שלא בטוח שצריך לקחת את עורך הדין היקר ביותר, ויכול להיות שצריך לקחת שירות משפטי כזה או אחר, ובהתאם לעשות עבודה מקצועית ולקבל את ההחלטה המתאימה
עמית הלוי:
לא, אני לא אמרתי את זה
נאור שירי:
אמרת את זה
שגית אפיק:
בכל אופן, ביחס להצעת החוק בדברים העקרוניים שציינתי, וגם בהמשך הדברים, כשציינתי שאין פיקוח ויש הרחבה גדולה יחסית גם של ההליכים וגם של הזכאים לקבל את אותן תרומות לעומת הסנקציה הנמוכה יחסית, החשש הגדול מאוד הוא לפגיעה בטוהר המידות, פגיעה חמורה באמון הציבור, בעובדי הציבור
שגית אפיק:
 הרציונל של חוק המתנות היום הוא כזה, שהאיסור נקבע על מנת להגן על השירות הציבורי, על מנת להגן על נבחרי הציבור
נאור שירי:
ועל הציבור
שגית אפיק:
לשמור על אמון הציבור בנבחרי הציבור ובשירות הציבורי
שגית אפיק:
 יש פה גם את הרשויות המקומיות
שגית אפיק:
 הרציונל של החוק הקיים הוא שנבחר הציבור הוא נאמן של הציבור, ואמון הציבור עלול להיפגע קשות אם הוא ייווכח שבנוסף למשכורת שלו הוא מקבל עניינים נוספים
אורנה ברביבאי:
תופינים
שגית אפיק:
ולכן אני באמת חושבת, ההצעה הזאת היא עדיין סטייה גדולה מהרציונל של שמירה על טוהר המידות
יסמין פרידמן:
תודה רבה
יסמין פרידמן:
 מה אומר המשפט האחרון במילה נרדפת?
נאור שירי:
שחיתות
נאור שירי:
 מושחת
נאור שירי:
 אתה רוצה למצוא לנו מילה אחרת? באמת, אני פתוח
יוראי להב-הרצנו:
סטייה גדולה מטוהר המידות זה שחיתות, עמית
נאור שירי:
אני באמת פתוח עכשיו
נאור שירי:
 אני בא לשמוע
יוראי להב-הרצנו:
סטייה גדולה מטוהר המידות זה שחיתות
עמית הלוי:
אני רק אבהיר, ואני אומר גם ליועצת המשפטית שמילים מאוד חשובות
עמית הלוי:
 כשאת אומרת "בנוסף למשכורות", זה נשמע כאילו - - -
מירב כהן:
היא מתכוונת לזה, חבר הכנסת הלוי
מירב כהן:
 אנחנו מבינים שאתה בא עם כוונות טהורות וטובות, אבל נראה לי שמישהו עושה על הרצון הטוב שלך סיבוב
נאור שירי:
לעשות עיסוקים בבנייה ולתת את רישיון הקבלנות שלו? זה משהו תקף?
עמית הלוי:
אתם מפריעים ליועץ המשפטי לממשלה
נאור שירי:
אנחנו חוששים, כי מי שיש לו רישיון קבלן יכול להשכיר את הזה? זה בסדר? לזה התכוונו בנוסף למשכורת שלו?
אורן פונו:
אני ממונה בכיר ייעוץ וחקיקה, משרד המשפטים
אורנה ברביבאי:
תיזהר ממילים נרדפות לשחיתות
אורנה ברביבאי:
 הוא לא אוהב
אורן פונו:
נאמרו כמה אמירות לגבי הייעוץ המשפטי לממשלה, ואני אנסה להבהיר את הדברים
אורן פונו:
 אני מתייחס, כמובן, לנוסח האחרון שהתקבל ביום חמישי
עמית הלוי:
אתה בעד השיפורים שהוכנסו?
אורן פונו:
אני אשמח אם אוכל להתייחס באופן סדור ולא ארוך
נאור שירי:
אני אגלה לך סקופ, אף אחד מסביב לשולחן הזה לא בעד
נאור שירי:
 אני אומר לך, אין פה אף אחד בעד
שרון ניר:
אני לא בטוחה שגם היושב-ראש בעד
אורנה ברביבאי:
אל תיקחו ממנו את האחריות
אורנה ברביבאי:
 הוא מביא חוק מושחת, ומבחינתי הוא נושא באחריות
אורנה ברביבאי:
 למה להגיד שהוא איזה קורבן מסכן? הוא בחר להביא את החוק הזה, הוא מודע היטב למשמעות של החוק הזה, והוא נושא באחריות לקלון לדיראון עולם
אורנה ברביבאי:
 אל תקלו עליו
עמית הלוי:
אורנה, את צודקת
עמית הלוי:
 אל תקלו עליי
עמית הלוי:
 היא צודקת
שרון ניר:
תופעת העדר, גב' ברביבאי, כל כך מטרידה בעיניי, שאני כבר לא יודעת מה שלהם ומה לא
אורנה ברביבאי:
 הולכים מלא מלא על שחיתות
אורנה ברביבאי:
 הם יודעים שזה הדבר הכי משתלם, אז הם מרחיבים
עמית הלוי:
עורך הדין פונו, אם הוא לא כאן, הוא עובד בשירות המדינה
אורנה ברביבאי:
אני מתנצלת, אני אקשיב
עמית הלוי:
יש לו עוד דברים לעשות, אז בואי נקשיב
אורנה ברביבאי:
אני אקשיב
אורנה ברביבאי:
 סליחה
עמית הלוי:
כן, בבקשה
אורן פונו:
לעמדת היועצת המשפטית לממשלה, גם בנוסח הנוכחי, הפגמים היסודיים המובנים בהצעת החוק נותרו בעינם
אורן פונו:
 החוק פותח פתח לשחיתות בשירות הציבורי כולו, ואני מדבר על פותח פתח
אורן פונו:
 הוא מכשיר מצבים שבהם עובד ציבור יקבל טובת הנאה אישית, בגלל שהוא עובד ציבור
אורן פונו:
 הוא ייצור תלות וציפייה להדדיות בין עובדי ציבור למי שתרמו להם כסף, וממילא יוביל להתנהגויות של תן וקח במישרין או בעקיפין
אורן פונו:
 הוא יוצר מנגנון שניתן לנצלו לרעה להסוואת עבירות פליליות מתחום טוהר המידות
אורן פונו:
      אלה פגמים שחותרים תחת הדין הקיים, ופסיקה ארוכת שנים שביקשו להרחיק עובדי ציבור ממצבים של פיתוי, ניגודי עניינים ונאמנויות כפולות
אורן פונו:
 אין בנוסח העדכני כדי להקהות את הקושי שנובע מהצעת החוק בכללותה, ומהחשש הנלווה לה
אורן פונו:
      מבלי לגרוע מעמדתנו לגבי הקשיים המובנים, בתיקון גם לא נקבעו גבולות ברורים בהם ניתן לקבל תרומה, ולא נקבעו מנגנוני בקרה שיש בהם כדי לתת מענה לחששות
אורן פונו:
      מפאת חשיבות הדברים אשוב ואומר, עובד הציבור, כמו כל אדם אחר במדינה שאינו עובד הציבור, רשאי כבר היום לקבל מתנות מחברים ומבני משפחה, ובמסגרת זאת לקבל מהם גם מימון להוצאות רפואיות ומשפטיות, כל עוד הם לא ניתנים לו באשר הוא עובד ציבור
אורן פונו:
 לא מוכרים לנו קשיים מיוחדים בהם נתקלים עובדי ציבור במימון הוצאות רפואיות או משפטיות, שמייחדים אותם אל מול מי שאינם עובדי הציבור
אורן פונו:
 ובוודאי, קשיים כאלה שיש בהם כדי לשנות את נקודת המוצא לפיה עובד ציבור לא יקבל מתנות או תרומות באשר הוא עובד ציבור
אורן פונו:
 זאת, נוכח הפגיעה בהיבטי טוהר המידות
אורן פונו:
      הדבר הזה והמהירות בה מקודמת הצעת החוק, מעוררים חשש שהצעת החוק נועדה להיטיב עם אדם או אנשים מסוימים
אורן פונו:
 התיקון צפוי להיטיב עם ראש הממשלה באופן אישי, ומהווה ניסיון נוסף לעקוף בדיעבד תוצאות של החלטות שיפוטיות בעניין אישי של מי מחברי הקואליציה
אורן פונו:
      נבקש להבהיר כי זאת בוודאי אינה הצדקה מספקת לחקיקת החוק הזה, הפותח פתח לשחיתות שלטונית בכל השירות הציבורי
אורן פונו:
      כפי שהסברנו בדיונים קודמים, חוק המתנות הקיים אוסר על עובד הציבור לנצל את מעמדו ואת תפקידו הציבורי, על מנת לקבל מתנות ותרומות, מעבר לשכר המשולם לו מאת המדינה בגין עבודתו
אורן פונו:
 הצעת החוק מבקשת לתקן את חוק המתנות, כך שיתאפשר לעובד הציבור ולבן זוגו או ילדיו, לקבל כספים בגין תפקידו כעובד הציבור
אורן פונו:
 זאת, לשם מימון הליכים משפטיים או רפואיים הכרחיים
אורן פונו:
 זאת, לרבות גיוס כספים אקטיבי
אורן פונו:
 כלומר, התיקון לחוק המתנות איננו משווה את מצבו של עובד הציבור למצבו של אזרח מהשורה, אלא נותן יתרון לעובד הציבור על פני אזרחים, בכך שהוא יכול לנצל את מעמדו ותפקידו לשם קבלת כספים
אורן פונו:
 מצב דברים זה עומד בסתירה לתכליתו של חוק המתנות, להבטיח את טוהר המידות בשירות הציבורי, ואת אמון הציבור בו, בהיותו מתיר, כאמור, ניצול של התפקיד השלטוני או של המעמד הציבורי של עובד הציבור לשם הפקת טובת הנאה פרטית או אחרת, בניגוד מוחלט לדין הקיים, שתכליתו שמירה על טוהר המידות בשירות הציבורי, ועל חובת הנאמנות הבלעדית של עובדי הציבור לאינטרס הציבורי
אורן פונו:
      אימוץ הצעת החוק יתיר פעילות הנחשבת היום לפעילות מושחתת, שיכולה אף לעלות כדי עבירה פלילית
אורן פונו:
 כאמור, הצעת החוק הזאת היא פתח לשחיתות שלטונית
אורן פונו:
 היא תביא לפגיעה ממשית באפשרות לשמירה על טוהר המידות בשירות הציבור
אורן פונו:
 הדיון היום יעסוק, בין היתר, בסעיפים הפרטניים של הצעת החוק, אבל בראש ובראשונה חשובה לנו התמונה הגדולה
אורן פונו:
 על כן, נבהיר כבר בפתח הדברים כיצד אנחנו רואים את היער, ולא נסתפק בהתייחסות לכל עץ בודד
אורן פונו:
 התיקון לוקה בפגמים יסודיים ופותח פתח רחב לשחיתות שלטונית, ומסיר מגבלות בסיסיות לשמירה על טוהר המידות
נאור שירי:
שחיתות שלטונית
אורן פונו:
פותח
אורן פונו:
פותח פתח
אורן פונו:
 ככל שהתיקון יתקבל, אנו צפויים למצוא את עצמנו ביער סבוך של שחיתות שלטונית
עמית הלוי:
 אני מציע שתחשוב מחדש על המשפט שכתבת: שאדם מקבל לשם הפקת טובת הנאה
עמית הלוי:
 כשאדם מקבל לשם טיפול רפואי או משפטי בעצמו – יש שם ניסוח אחד לא מדויק
עמית הלוי:
 תקרא אותו שוב
אורנה ברביבאי:
זה הדבר היחידי שהטריד אותך
אורנה ברביבאי:
 כל מה שהוא אמר, נימוק מקצועי, בנוי לתלפיות, לא מעניין אותך? רק הסעיף הזה מעניין אותך? תגיד לי, ממה אתה עשוי?
נאור שירי:
תקופה מזעזעת בתולדות העם הישראלי
נאור שירי:
 תקופה פשוט שחורה
אורנה ברביבאי:
יושב חבר כנסת, מנהל ועדה, שומע חוות דעת מקצועית מפורטת, מדויקת, שמסבירה למה החוק שאתה מביא הוא חוק מושחת, שמשחית, ופותח פתח להשחתה של כל המערכת הציבורית, ואתה מעיר לו על הנזם
נאור שירי:
טוב שהוא לא העיר לו על זה שהוא לא שם נקודה בסוף המשפט
עמית הלוי:
אני מאוד שמח שהשתפרת, חברת הכנסת ברביבאי, כמו שהצעת לי
עמית הלוי:
 מסתבר שגם את קיבלת על עצמך את האתגר
אורנה ברביבאי:
אני שואפת להשתפר כל הזמן
אורנה ברביבאי:
 זה חלק מתפיסת עולם
עמית הלוי:
 דייקת ואמרת פתח, ולא אמרת שחיתות
יסמין פרידמן:
לא שמעת את המילה שחיתות?
יוראי להב-הרצנו:
לא יכול להיות שאתה מקשיב לדברים ואתה לא - - -
שרון ניר:
לא שחיתות, פתח לשחיתות
יסמין פרידמן:
היא נאמרה חמש פעמים
עמית הלוי:
אני מברך אותך על זה
עמית הלוי:
 אנחנו נחדש את הדיון בשעה 13:00, ונדון בשלושה-ארבעה סעיפים
נאור שירי:
אמרת שתתייחס לדברים
מירב כהן:
אתה חייב לתת לחברי הכנסת להתייחס
נאור שירי:
וגם לנו זכות דיבור
עמית הלוי:
ודאי שאני אתייחס
נאור שירי:
אמרת שאתה לא מקריא סעיפים עכשיו
עמית הלוי:
היועצת המשפטית כבר הקריאה את כל התיקונים שיש פה
נאור שירי:
מה? מה? לא, לא, לא
נאור שירי:
 יש לנו תיקונים, מה זאת אומרת? ממש לא
עמית הלוי:
אמרתי שעורכת הדין שגית אפיק כבר הזכירה
נאור שירי:
 היא לא הקריאה והציגה את התיקונים
עמית הלוי:
היא תקריא בנחת
עמית הלוי:
 עורכת הדין ארבל תקריא בנחת
עמית הלוי:
 בשעה 13:00 זכות הדיבור תהיה לנעמה לזימי, אם היא תהיה פה; למטי, אם תחזרי לפה
אורנה ברביבאי:
גם אנחנו רוצים לדבר
עמית הלוי:
בדיוק, בדיוק
יסמין פרידמן:
כולנו רשומים?
עמית הלוי:
כן, שניים
עמית הלוי:
 אחרי זה ולדימיר, אם הוא יהיה כאן
עמית הלוי:
 אחר כך אני אבקש מעורך הדין דול מנציבות שירות המדינה, למרות שקראתי את חוות דעתך בעיון - - -
נאור שירי:
אז בואו כולנו נשלח את חוות דעתנו, ואין צורך בדיון
עמית הלוי:
לא, למה? אמרתי שניים
עמית הלוי:
 לפי סדר הדוברים יהיו שניים-שלושה חברי כנסת שיתבטאו מצד אחד, כמובן בזהירות ובשיקול דעת, כמו שאמרה חברת הכנסת ברביבאי
עמית הלוי:
 לא להגזים במילים שלא קיימות או במונחים
אורנה ברביבאי:
במילים נרדפות
יסמין פרידמן:
כמו שחיתות?
עמית הלוי:
יותר במציאות של החוק
עמית הלוי:
 לדון ברצינות
נאור שירי:
אני לא יודע אם אתה צוחק עליי
נאור שירי:
 אני אומר לך, יש לך יכולת קומית שאין שנייה לה
נאור שירי:
 אין שנייה לה
אורנה ברביבאי:
הבדיחה היא על חשבוננו, נאור
נאור שירי:
הבדיחה היא על חשבון מדינת ישראל
עמית הלוי:
אחרי נציג שירות המדינה, עוד שני חברי כנסת
נאור שירי:
מי? אנחנו רשומים לדיון?
עמית הלוי:
נעמה לזימי, מטי צרפתי, ולדימיר בליאק, נאור שירי, משה טור פז, יוראי להב הרצנו, שלי מירון, זאב אלקין, מירב כהן, אורלי ברביבאי
נאור שירי:
אורנה
נאור שירי:
 אורנה ברביאי
אורנה ברביבאי:
נעים מאוד
עמית הלוי:
אורנה
עמית הלוי:
 מה אמרתי? סליחה, אורנה היקרה
נאור שירי:
בסך הכול האלופה הראשונה בצה"ל
נאור שירי:
 שווה לזכור את השם
עמית הלוי:
אלופה
עמית הלוי:
 מכובד מאוד בעיניי, כל הכבוד
עמית הלוי:
 דבי ביטון, יסמין, מרב מיכאלי, סימון דוידסון, עאידה תומא סלימאן, שרון ניר
עמית הלוי:
 את כל זה בשעה 13:00, תודה רבה
עמית הלוי:
צוהריים טובים, אנחנו מחדשים את הישיבה
עמית הלוי:
 תודה רבה לכולם, ונתחיל עם שני חברי כנסת שנוכחים כאן
עמית הלוי:
 אחרי כך נציג משרד הפנים, שצריך ללכת, יאמר בקצרה את התייחסותו, איך זה עובד עם רשויות מקומיות מכיוון שהחוק הזה מתייחס לרשויות מקומיות ולנבחרי ציבור
עמית הלוי:
 אחריו ידבר עורך הדין דול, אם הוא יהיה כאן, נציג נציבות שירות המדינה
עמית הלוי:
 בכל זאת, מדובר ב-90 אלף אנשים וכדאי להכיר את מה שמתרחש שם, למרות שהדברים כבר נכתבו כאן
עמית הלוי:
 אגב, כדאי שתובא חוות הדעת של עורך הדין דול לכל חברי הוועדה
עמית הלוי:
 זה נמצא אצלכם? בסדר גמור
עמית הלוי:
 נעמה לזימי לא נמצאת, חברת הכנסת מטי צרפתי, בבקשה
נאור שירי:
אמרת שתתייחס להערות של הייעוץ המשפטי לממשלה
עמית הלוי:
כן, כבר
עמית הלוי:
 נעשה את זה מסודר כי אני לא רוצה את זה על חשבונכם
עמית הלוי:
 תהיה התייחסות שלי, אל תדאג
עמית הלוי:
 אל תדאג, אני אתייחס
נאור שירי:
מתי תהיה ההתייחסות שלך?
עמית הלוי:
As long as I live, כמו שאומרים
עמית הלוי:
 אני פה, אני חי
עמית הלוי:
 אני חי, אני חי
עמית הלוי:
 אני פה, אני פה, יקירי
נאור שירי:
מתי תהיה התייחסות? אני יודע שאתה חי
עמית הלוי:
היום, היום
עמית הלוי:
 מתי הישיבה מסתיימת?
נאור שירי:
אתה שואל אותה? אתה יו"ר הוועדה
עמית הלוי:
שאלתי מתי מתחילה המליאה
נאור שירי:
בעוד עשר דקות
עמית הלוי:
עד ארבע תקבל התייחסות שלי על הכול
עמית הלוי:
 בבקשה, חברת הכנסת צרפתי
מטי צרפתי הרכבי:
תודה, אדוני היושב-ראש
מטי צרפתי הרכבי:
 אולי פספסתי משהו, מדוע אי-אפשר לעדכן את הקיים גם על פי סעיף 1 לתקנון הכנסת בקטע של ועדת האתיקה, בעניין גיוס תרומות? כתוב מפורשות שבכפוף לקבל אישור מראש של ועדת האתיקה, חבר הכנסת רשאי לקבל תרומות שמטרתן מימון צורך רפואי משמעותי או מימון הוצאות משפטיות עבורו
ארבל אסטרחן:
- - - 5,000 שקל
מטי צרפתי הרכבי:
חבר כנסת רשאי לקבל מתורם בודד תרומה ששוויה, אבל הוא יכול אולי ממספר תורמים
מטי צרפתי הרכבי:
 ואם לא, לחילופין, אפשר לשנות - - -
ארבל אסטרחן:
אבל זה לא מהמדינה
ארבל אסטרחן:
 מה שדובר פה שאולי צריכים לעדכן, זה דברים שהמדינה נותנת
ארבל אסטרחן:
 מתורם, לא יותר מ-5,000 שקל
נאור שירי:
תורם אחד
מטי צרפתי הרכבי:
מתורם אחד, אבל אפשר כמה תורמים
ארבל אסטרחן:
ברור
מטי צרפתי הרכבי:
מבחינתי, יש מנגנון של תרומה
מטי צרפתי הרכבי:
 אפשר אולי לדייק, אם רוצים לעשות איזה תורם גדול במיוחד, אבל בתקנון הכנסת קיים היום מנגנון - - -
ארבל אסטרחן:
אבל זה רק לחברי הכנסת
ארבל אסטרחן:
 לא עובדים ולא שרים
מטי צרפתי הרכבי:
רק לחברי הכנסת
מטי צרפתי הרכבי:
 אני מדברת רק על חברי הכנסת
מטי צרפתי הרכבי:
 הדאגה שקיימת היא השחתה גם של נבחרי הציבור, לא רק של עובדי הציבור
מטי צרפתי הרכבי:
      בתקנון הכנסת יש גם הבחנה ברורה
ארבל אסטרחן:
זה לא בתקנון, ואתם כל הזמן אומרים "בתקנון"
ארבל אסטרחן:
 זה בחוברת שיש בתקנון, וזאת החלטה של ועדת האתיקה
מטי צרפתי הרכבי:
כן, זאת החלטה של ועדת האתיקה
מטי צרפתי הרכבי:
 אני רוצה לומר שיש כאן הבחנה מפורשת בין צורך רפואי משמעותי לחבר הכנסת – "חבר הכנסת רשאי לקבל תרומות שמטרתן מימון צורך רפואי משמעותי עבור קרובו, כהגדרתו"
מטי צרפתי הרכבי:
 בעצם, קרובי משפחה זה רק לצורך רפואי, והוצאות המשפט זה לחבר הכנסת עצמו
מטי צרפתי הרכבי:
 כלומר, יש כאן הבחנה שזה לא גם רפואי וגם משפטי לבני המשפחה, אלא לבני המשפחה מדובר רק על צורך רפואי
מטי צרפתי הרכבי:
 באמת, זה משהו שאולי אפשר לחשוב עליו כשיש בעיה רפואית
מטי צרפתי הרכבי:
      לגבי הליך משפטי, המשפחה לא נהנית מאיזושהי יתרון של הגנה משפטית בגלל שבן הזוג או ההורה הוא חבר כנסת, ומבחינתי זאת נקודה שהיא קריטית
עמית הלוי:
כלומר, את בעד הליך רפואי למשפחה?
מטי צרפתי הרכבי:
אני אגיד לך, אדוני היושב-ראש, אני הייתי ראש רשות במשך 12 שנים
מטי צרפתי הרכבי:
 לא עלה על דעתי שיהיה מנגנון ולפיו אני אקבל תרומות מאיזשהו גורם; או מישהו מעובדיי, כולל זה שמקבל משכורת מינימום ואוסף את הזבל, יתחיל לקבל; או פקח הבנייה שלי או התברואן שלי שנותן קנסות באכיפת בנייה
מטי צרפתי הרכבי:
 לא עלה על דעתי שיהיה מנגנון שלפיו הוא יכול לקבל כסף
מטי צרפתי הרכבי:
 לא עלה על דעתי, גם על עצמי
מטי צרפתי הרכבי:
 כשאני החלטתי להיות נבחרת ציבור, ידעתי שיש עליי סייגים של טוהר מידות, ואני מבינה שבמסגרת הסייגים שלי כנבחרת ציבור וטוהר המידות, אני יודעת שיש דברים שאני לא אוכל
מטי צרפתי הרכבי:
 בשונה משאר אזרחי המדינה
עמית הלוי:
אני רק שואל האם מבחינתך, אני שואל כדי לדעת ולהבין
מטי צרפתי הרכבי:
אני אענה לך, אני אענה לך
עמית הלוי:
שנייה, לא שאלתי את השאלה
עמית הלוי:
 לו יצויר שנקלעת, חס ושלום, כראש רשות להליך רפואי – אני שואל בעיקר על בן משפחתך שנקלע להליך רפואי – או שבאת לבטל את החלטת ועדת האתיקה בהקשר לבני משפחה בהליך רפואי
מטי צרפתי הרכבי:
המנגנון הקיים, שכפוף לוועדת האתיקה בהליך הרפואי, יש בו הרבה היגיון
עמית הלוי:
את בעד שגם ראשי רשויות - - -
מטי צרפתי הרכבי:
עם זאת, אני בעד הפרדה בין הסוגיות המשפטיות לבין הסוגיות הרפואיות
מטי צרפתי הרכבי:
 לגבי הליך רפואי, כמו שכתוב בחוברת, אני חושבת שזה ראוי
עמית הלוי:
גם לראשי רשויות?
מטי צרפתי הרכבי:
אני לא יודעת
מטי צרפתי הרכבי:
 לא עמדתי במקום הזה, אבל כרגע אנחנו מדברים על חברי הכנסת – אנחנו יושבים בכנסת ישראל
עמית הלוי:
לא, החוק הזה מתייחס לכולם, ולכן אני שואל אותך האם את בעד הליך רפואי
עמית הלוי:
 כשאת אומרת שאת בעד הבחנה בין הליך רפואי להליך משפטי, כשהליך משפטי רק לאדם עצמו
עמית הלוי:
 בהליך רפואי את בעד גם לבני המשפחה? האם את בעד הליך רפואי?
מטי צרפתי הרכבי:
אני חושבת שעובדי ציבור ונבחרי ציבור, שנקלעו לבעיה רפואית – אני עוזבת את העניין המשפטי בצד – המדינה יכולה להקים איזושהי קרן מיוחדת שנותנת איזשהו ביטוח קולקטיבי - -
עמית הלוי:
גם לבני המשפחה שלהם?
מטי צרפתי הרכבי:
- - שבא לסייע, על פי איזשהן אמות מידה, לפי מעגלי הקרבה
מטי צרפתי הרכבי:
 אבל שזה יהיה משהו בדומה למשטרה
מטי צרפתי הרכבי:
 שתהיה איזושהי קרן עם איזשהו ביטוח קולקטיבי
עמית הלוי:
ואת אומרת שהאזרחים יממנו את הטיפול הרפואי של בני המשפחה
מטי צרפתי הרכבי:
במקרה הצורך, אבל שזה לא יהיה בזיקה ישירה בין נבחר הציבור או עובד הציבור לבין התורמים
מטי צרפתי הרכבי:
 זה משהו הוליסטי
מטי צרפתי הרכבי:
 תהיה ועדה
עמית הלוי:
את בעד שהציבור ישלם את הטיפולים הרפואיים המשמעותיים של בני המשפחה של חבר מועצת העיר
מטי צרפתי הרכבי:
אני מציעה שהמדינה – לשיטתך, הציבור – תעשה איזושהי קרן ביטוחית
מטי צרפתי הרכבי:
 הציבור גם משלם את הנסיעות של ראש הממשלה ללונדון
עמית הלוי:
נכון, ברור
מטי צרפתי הרכבי:
אני מציעה איזשהו מודל ביטוחי
עמית הלוי:
יש, אבל הוא לא מכסה
מטי צרפתי הרכבי:
שינתק את הזיקה הישירה בין התורמים לנבחרי הציבור או עובדי הציבור
מטי צרפתי הרכבי:
 זה מה שאני אומרת
מטי צרפתי הרכבי:
 צריך לעשות הבחנה יותר ברורה בין נבחר ציבור לעובד ציבור, וזה לא אותו הדבר
מטי צרפתי הרכבי:
 כמו שאמרתי, הפרדה בין רפואי למשפטי
מטי צרפתי הרכבי:
      אני חושבת שהנושא של ילדו או ילדיו שסמוכים על שולחנו – צריך להיות מוגבל בגיל
מטי צרפתי הרכבי:
 זה לא לנצח נצחים, ולכן אני חושבת שגיל 21 זה הגיל הראוי לסייע
מטי צרפתי הרכבי:
 יש גבול
מטי צרפתי הרכבי:
 מה זה נסמך על שולחנו? יש לי שלושה ילדים, שניים מתוכם סטודנטים, הם מעל גיל 25 והם נסמכים על שולחני כי אני עוזרת להם במימון שכר הדירה, ואני עוזרת להם במימון כלכלה ואני עוזרת להם לרכוש השכלה
מטי צרפתי הרכבי:
 אני לא חושבת שחלילה, אם הם יסרחו והם יצטרכו איזשהו ייעוץ משפטי, המדינה צריכה לממן את זה או תורמים, בגלל היותי נבחרת ציבור
עמית הלוי:
 צריך להגדיר את ההגדרה הזאת
מטי צרפתי הרכבי:
גיל 21 נראה לי גיל ראוי, אבל בטח לא כל ילד שנסמך
מטי צרפתי הרכבי:
 יש לי תסריט הזוי – אם יש לי, חלילה, ילד שמכור לסמים ואני תדיר שולחת אותו למכוני גמילה כי זה מאוד מאוד חשוב ובריאותי, אני לא חושבת שזאת סוגיה
עמית הלוי:
כמובן, רק כדי להבהיר לך עוד פעם, מכיוון שאת חוזרת על זה, הצעת החוק הזאת אומרת שלא המדינה תשלם
מטי צרפתי הרכבי:
שהתורמים
עמית הלוי:
הוא יוכל לגייס
עמית הלוי:
 בניגוד למה שאמר פה עורך הדין פונו, איש ציבור – זה לא משנה אם אתה כוכב רוק, כוכב טלוויזיה, איש מוכר או איש מפורסם, במובן הזה אין אפליה
עמית הלוי:
 גם לך יש מעמד ציבורי כאיש מוכר, ואתה יכול לנצל את היכרותך באשר אתה כוכב רוק, באשר אתה כוכב קולנוע, באשר אתה מגיש בטלוויזיה
מטי צרפתי הרכבי:
 לצד הזכויות של נבחר ציבור יש גם סייגים
מטי צרפתי הרכבי:
 לצד הזכויות שלי כנבחרת ציבור, יש סייגים שאני שמה על עצמי בנושא טוהר המידות, בנושא הכוח המשחית, בנושא שומרי סף, בנושא פיקוח, בקרה ושקיפות ניהולית שלי
מטי צרפתי הרכבי:
 אני, כנבחרת ציבור, יש עליי יותר סייגים מאשר לאזרח מן השורה, כי זכיתי באמון הציבור
עמית הלוי:
 אגב, את יודעת שעשרות או מאות אנשים שעושים הד-סטארט לבעיות רפואיות או משפטיות שלהם באינטרנט, לא חלה עליהם החובה שאנחנו מציעים בחוק הזה
נאור שירי:
כי הם לא נבחרי ציבור
נאור שירי:
 הם לא יכולים להחליט יום אחד שהם מקימים קניון על הבית שלך
נאור שירי:
 תפסיק להגיד את זה, זה לא קשור
עמית הלוי:
זה מה שאני אומר, אני מחזק את דבריה
עמית הלוי:
 לכן, אני מחזק אותך
נאור שירי:
לא מחזק אותך
עמית הלוי:
רק על נבחרי ציבור אנחנו מייצרים את הפיקוח הזה
מטי צרפתי הרכבי:
כנבחרת ציבור אני מקפידה קלה כבחמורה, כי אני מחויבת כלפי הציבור שנתן בי את האמון
מטי צרפתי הרכבי:
 גם כראש רשות וגם כחברת כנסת
מטי צרפתי הרכבי:
 אני באמת מרגישה שיש כאן זיקה – אמר את זה גם אדון פונו
מטי צרפתי הרכבי:
 יש כאן חוק שהוא בזיקה ישירה להון ושלטון, ומבחינתי זה חוק – אני אומרת את המילה שחיתות
מטי צרפתי הרכבי:
 שחיתות מלא על מלא
עמית הלוי:
החוק עצמו?
מטי צרפתי הרכבי:
החוק הזה יעודד שחיתות מלא על מלא
נאור שירי:
למה אתה כזה מופתע? אמרנו לך את זה 24 אלף פעמים בערך
עמית הלוי:
אני שמח שהיא תיקנה
עמית הלוי:
 עלול לעודד שחיתות
מטי צרפתי הרכבי:
אמרה את זה היועצת המשפטית לממשלה – סטייה גדולה מהשמירה על טוהר המידות
מטי צרפתי הרכבי:
 היא אמרה שהכנסת, אל לה לחוקק לעצמה
מטי צרפתי הרכבי:
 היא אמרה שיש כאן ערבוב היבטים פרטיים של הנבחר ולא נכון שזה ידון בכלל פה
מטי צרפתי הרכבי:
 היא אמרה שהחלה על כל עובדי הציבור היא משחיתה
מטי צרפתי הרכבי:
 היא אמרה את זה, היא אמרה את זה
מטי צרפתי הרכבי:
 והיא אמרה שזה מנגנון בלי פיקוח
מטי צרפתי הרכבי:
      בסופו של דבר, אני חושבת שהחיפזון הזה עכשיו, ביום ראשון, שבוע לפני הפגרה, כשכולם בריצה לסגור - - -
עמית הלוי:
זה לא ייגמר בפגרה הזאת
עמית הלוי:
 את יודעת
מטי צרפתי הרכבי:
יש כאן שני דברים, ולשיטתי הם הסיבה לכך שאנחנו יושבים כאן ומשחיתים את זמננו
מטי צרפתי הרכבי:
 משחיתים תרתי משמע
מטי צרפתי הרכבי:
 אחד, ראש הממשלה צריך לשלם עד סוף אפריל 270 אלף דולר למילקובסקי, בן הדוד שלו
מטי צרפתי הרכבי:
 הוא קיבל ארכה עד אפריל, ואולי הוא יקבל עוד ארכה של חודש, אבל מכאן החיפזון
מטי צרפתי הרכבי:
 כמו כן, יש מימון המונים של ראש הממשלה
מטי צרפתי הרכבי:
 לכן, לא משנה מה יקרה בסופו של החוק הזה – אמרה את זה גם היועצת – אל לו לחול מהכנסת הזאת, והוא בטח לא צריך להיות רטרואקטיבית
מטי צרפתי הרכבי:
 זה בדיוק צובע את אותה פרסונליות, שאתה אומר שהיא לא קיימת ואתה רוצה לתקן את העולם
מטי צרפתי הרכבי:
 אם רוצים לתקן את העולם וזה לא פרסונלי, יחול נא מהכנסת הבאה ולא רטרואקטיבי
עמית הלוי:
אני מניח ומקווה שידונו בנושאים האלה
עמית הלוי:
 אולי זה כבר לא אהיה כשאני אשב כאן
נאור שירי:
אתה מגיש הצעת החוק
עמית הלוי:
אני אשתתף בהם
עמית הלוי:
 בוודאי
נאור שירי:
מה זה ידונו בהם? אתה זה שקובע
עמית הלוי:
בין הקריאה הראשונה לשנייה והשלישית ידונו, מן הסתם
נאור שירי:
רגע, למה? למה? למה?
מטי צרפתי הרכבי:
למה לא להציע את זה מהתחלה?
נאור שירי:
למה אי-אפשר לדון בזה?
מטי צרפתי הרכבי:
אפילו לא למראית עין
עמית הלוי:
יש הרבה הערות, חברת הכנסת צרפתי
עמית הלוי:
 הראית לו עכשיו, למשל, הבחנה בין רפואי למשפטי
עמית הלוי:
 הרבה הערות ואפשר יהיה לדון בהן
עמית הלוי:
 אנחנו נעשה את זה
נאור שירי:
למה לא לדון בזה עכשיו?
עמית הלוי:
חבר הכנסת שירי, תשמע, זה נקרא תופס לבעל חוב במקום שחב לאחרים
עמית הלוי:
 מכיוון שנמצא פה חבר הכנסת הרצנו שמחכה, וחברת הכנסת לזימי – אני לא יודע אם השיטה בכנסת היא כמו בקופת חולים, שמי שמאחר מחכה שני תורים או לא
עמית הלוי:
 לא מחכים?
נעמה לזימי:
מה שתחליטו, העיקר שאני אשמע גם את ארבל
יסמין פרידמן:
אנחנו מתרוצצים בין ועדות
עמית הלוי:
בכל מקרה, ב-13:30, 13:35 ארבל תתחיל לפרט את סעיפי החוק, ואחריה נשמע את נציג נציב שירות המדינה
נאור שירי:
איך היא תפרט ב-13:30? ממש לא
נעמה לזימי:
אני רוצה התייחסות מקצועית שלה
עמית הלוי:
בוודאי מקצועית
עמית הלוי:
 כולנו פה אנשי מקצוע
נעמה לזימי:
אנשי מקצוע ואנשי טוהר מידות
עמית הלוי:
ואנשי טוהר מידות
עמית הלוי:
 לכן ביקשתי – את לא היית פה בבוקר – לשנות את ההתחלה שהחוק הזה הוא פיקוח על סיוע בעת מצוקה משפטית
נעמה לזימי:
החוק הזה הוא חוק פרסונלי לביבי נתניהו
נעמה לזימי:
 ממש אתנן פוליטי בוועדה שהוקמה במיוחד לחוק הזה
נעמה לזימי:
 לא ייאמן, שבוע לפני סגירת מושב, אתם עוסקים בחוק המתנות
עמית הלוי:
א', לא הוקמה ועדה
עמית הלוי:
 ב', מהיכרותי עם הליכי הכנסת, החוק הזה לא יעבור במושב הזה
נעמה לזימי:
עד מתי יש לו להחזיר את הכסף? עד 30 באפריל? עד 30 באפריל אתם רוצים שזה יעבור, או לפני כן? או שהוא הולך לבקש הארכה? זה פרסונלי
עמית הלוי:
חברת הכנסת לזימי, נראה לי שאת מכירה את העניינים הפרסונליים יותר טוב ממני, ואת שקועה עד צוואר
עמית הלוי:
 אני לא מכיר
נעמה לזימי:
אני שקועה עד צוואר?
עמית הלוי:
נראה לי כך
נעמה לזימי:
ראש הממשלה שקוע עד צוואר
נעמה לזימי:
 אנחנו שבויים במצב שלו
נעמה לזימי:
 אני לא שקועה עד צוואר
נעמה לזימי:
 המדינה שקועה עד צוואר במה שאתם עושים פה
עמית הלוי:
נעמה, את הבאה לדבר
עמית הלוי:
 למה על חשבון משרד הפנים? תתאפקי קצת
נעמה לזימי:
אני אתאפק ואתן למשרד הפנים, בבקשה
עמית הלוי:
 נציג משרד הפנים, שאלת הרוחב שאנחנו שואלים כל נציג מערכות ממשלה, וגם את משרד הפנים – בפרט שהחוק הזה מתייחס לרשויות מקומיות, לראשי ערים ולחברי מועצת עיר – איך מנגנון המימון אצלכם? אני שואל את השאלה באופן מאוד פשוט, כדי שחבר הכנסת שירי לא יהיו לו בלבולים
עמית הלוי:
 אני מבהיר מראש את השאלה
נאור שירי:
אתה לא מבין, אתה המבולבל